**Bykle** er den nordligste kommunen i Agder. Den grenser i nord til Vinje, i øst til Tokke, i sør til Valle, Sirdal og Sandnes, og i vest til Hjelmeland og Suldal.

Bykle har av to bygdesentra, Hovden og Bykle kyrkjebygd. Tettstedet Hovden hadde 414 innbyggere per 1. januar 2023, mens tettstedet Bykle hadde færre innbyggere enn Statistisk sentralbyrås tettstedsdefinisjon. I tillegg er det bosetning i mindre grender langs riksvei 9. Grendene er (fra nord til sør): Bjåen, Breive, Ørnefjødd, Geiskeli, Dalen, Berdalen, Hoslemo, Glidbjørg, Stavenes, Trydal, Grasbrokke og Bjørnarå.

Hovden er det største vintersportssted sør for Hardangervidda.

Viktigste næringer i Bykle er vannkraft og turisme. Det er i overkant av 2000 fritidsboliger i Bykle, i all hovedsak konsentrert rundt Hovden.

Kommuneblomsten for Bykle er søterot.

Natur og geografi
-----------------

Denne nordlige delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de *gotiske* og senere *svekonorvegiske* fjellkjedefoldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). I kommunen er det ca. 1 000 millioner år gammel granitt som dominerer. De yngste svekonorvegiske dannelsene bevitnes av større formasjoner av granitt. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning hvor det går en stor forkastningslinje.

### Elver

Hovedvassdraget i Bykle og Setesdal forøvrig er Otra. Størstedelen av kommunen, med unntak av et lite område på grensa mot Tokke i øst og et noe større område i sørvest dreneres i Otra. 

* Otra

### Fjell

Fra vintersportsstedet Hovden i Bykle kommune med Otra i forgrunnen og alpinbakkene i bakgrunnen
Bykle gamle kirke
Bykle kommune er preget av store høyfjellsområder både på øst- og vestsiden av hoveddalføret. Terrenget er stort sett mellom 1 000 og 1 200 moh. og har mange avrundete fjell. Mot vannskillet i øst og vest strekker de høyeste toppene seg mot 1 500 moh. Det er ingen isbreer i Bykle, men det finnes snøfonner i området ved Svartepodd i nordvest som kun forsvinner i meget varme somre.

* Sæbyggjenuten (1 507 moh.) er høyeste punkt i Bykle kommune og tidligere Aust-Agder fylke. Primærfaktor 317 m.
* Steinheiinuten (1 421 moh.), primærfaktor på 436 m
* Svåenuten (1 367 moh.), primærfaktor på 357 m
* Kvervetjønnut (1 417 moh.), primærfaktor på 327 m
* Hovdenut (1 119 moh.), primærfaktor på 242 m. Meget populært turmål, merket turvei bratt til topps.

### Vann

Den småkuperte topografien gjør at det i Bykle finnes hundrevis av vann. Nord for Vatnedalsvatn er grunnen kalkrik, slik at fiskebestanden er god, til tross for sur nedbør i tidligere tider. Ørret er eneste naturlige fiskeslag.

* Botsvatn
* Skyvatn
* Vatnedalsvatn
* Ormsavatnet
* Store Førsvatn
* Store Urevatn
* Hartevatn
* Lislevatn
* Mjåvatn
* Breivevatn
* Breidvatn
* Auversvatn
* Bånevatnet
* Blåsjø (delvis i Bykle)

### Turistforeningens hytter i Bykle

* Sloaros
* Tjørnbrotbu
* Berdalsbu
* Kringlevatn
* Hovatn
* Vassdalstjørn
* Storsteinen
* Litle Aurådal

Politikk
--------

Se også utfyllende artikkel: Kommunestyrevalg i Bykle.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 26,6 | −3,4 | 149 | −8 | 4 |  | 2 |
| Høyre | 22,7 | −6,8 | 127 | −27 | 3 |  | 1 |
| Senterpartiet | 18,0 | −3,2 | 101 | −10 | 2 | −1 | 1 |
| Venstre | 17,9 | +5,0 | 100 | +33 | 2 |  | 1 |
| Bykle Bygdeliste | 7,7 | +7,7 | 43 | +43 | 1 | +1 |  |
| Kristelig Folkeparti | 7,1 | +0,6 | 40 | +6 | 1 |  |  |
| Valgdeltakelse/Total | 71,1 % | 564 | 13 | 5 |
| **Ordfører:** Hans Blattmann (Ap) | **Varaordfører:** Anne Merethe Hjemdahl (H) |
| Merknader: Kilde:  |

Kultur
------

I Kulturminneåret 1997 ble Byklestigen valgt til Bykle kommunes kulturminne.

### Tusenårssted

Opprinnelig ble Hovden sentrum valgt til Bykle kommunes tusenårssted, og en skulptur med en tusen år gammel myrmalmklump skulle markere stedet. Senere ble stedet flyttet til Hegni på Hovden, hvor en skulptur markerer stedet i Hegni friluftområde.

### Målform

Nynorsk

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. Besøkt 27. juni 2017.
5. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.
6. ↑  Ivar B. Ramberg et al, *Landet blir til - Norges geologi*, Norsk geologisk forening 2006 (2007), side 71.
7. ↑  *Berggrunnskart over Norge*, NGU 2006. (kart Arkivert 18. januar 2015 hos Wayback Machine.)
8. ↑  Valgresultat.no
9. ↑  «Møte i kommunestyret 28.09.2023». Bykle kommune.

Eksterne lenker
---------------

* (nn) Offisielt nettsted Rediger på Wikidata

* (en) Bykle – kategori av bilder, video eller lyd på Commons Rediger på Wikidata
* (no) Lokale historier fra Bykle
* (no) Reiselivsportalen for Hovden
* (no) Historiske arkiver etter Bykle kommune på Arkivportalen

| * v
* d
* r
Agder |
| --- |
| Agder | Arendal **·** Birkenes **·** Bygland **·** Bykle **·** Evje og Hornnes **·** Farsund **·** Flekkefjord **·** Froland **·** Gjerstad **·** Grimstad **·** Hægebostad **·** Iveland **·** Kristiansand **·** Kvinesdal **·** Lillesand **·**  Lindesnes **·** Lyngdal **·** Risør **·** Sirdal **·** Tvedestrand **·** Valle **·** Vegårshei **·** Vennesla **·** Åmli **·** Åseral | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Lokalhistoriewiki **·** NKC **·** GeoNames **·** Sentralt stedsnavnregister **·** MusicBrainz
 |